CELEX: 32020R0150
Language: lv
Date: 2020-02-04 00:00:00
Title: Komisijas Īstenošanas Regula (ES) 2020/150 (2020. gada 4. februāris) par atļauju lietot no Komagataella phaffii CGMCC 12056 iegūtas 6-fitāzes preparātu par gaļas cāļu, dējējvistu cāļu un vaislas cāļu un mazāk izplatītu sugu gaļas mājputnu, dējējmājputnu vai vaislas mājputnu barības piedevu (atļaujas turētājs Andrés Pintaluba S.A.) (Dokuments attiecas uz EEZ)

5.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 33/9
               
            
         KOMISIJAS ĪSTENOŠANAS REGULA (ES) 2020/150
         (2020. gada 4. februāris)
         par atļauju lietot no Komagataella phaffii CGMCC 12056 iegūtas 6-fitāzes preparātu par gaļas cāļu, dējējvistu cāļu un vaislas cāļu un mazāk izplatītu sugu gaļas mājputnu, dējējmājputnu vai vaislas mājputnu barības piedevu (atļaujas turētājs Andrés Pintaluba S.A.)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regula (EK) Nr. 1831/2003 nosaka, ka piedevu lietošanai dzīvnieku ēdināšanā vajadzīga atļauja, un paredz šādas atļaujas piešķiršanas pamatojumu un kārtību.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz to, lai saņemtu atļauju no Komagataella phaffii CGMCC 12056 iegūtas 6-fitāzes preparātam. Pieteikumam bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju no Komagataella phaffii CGMCC 12056 iegūtas 6-fitāzes preparātu lietot par gaļas cāļu, dējējvistu cāļu un mazāk izplatītu sugu gaļas mājputnu, dējējmājputnu vai vaislas mājputnu barības piedevu, kas klasificējama piedevu kategorijā “Zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 2. aprīļa atzinumā (2) ir secinājusi, ka ar piedāvātajiem lietošanas nosacījumiem no Komagataella phaffii CGMCC 12056 iegūtas 6-fitāzes preparāts neatstāj nelabvēlīgu ietekmi ne uz dzīvnieku veselību, ne patērētāju drošību, ne vidi. Tā arī secināja, ka šai piedevai var būt elpceļu sensibilizācijas potenciāls. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Tā secināja, ka šī piedeva var uzlabot fosfora izmantošanu. Iestāde uzskata, ka īpašas prasības uzraudzībai pēc laišanas tirgū noteikt nav vajadzīgs. Tā ir arī verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     No Komagataella phaffii CGMCC 12056 iegūtas 6-fitāzes preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas iekļauts piedevu kategorijā “Zootehniskās piedevas” un funkcionālajā grupā “Gremošanas veicinātāji”, ir atļauts lietot par dzīvnieku barības piedevu, ievērojot minētajā pielikumā izklāstītos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019; 17(4):5692.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktivitātes vienība/kg kompleksās barības ar mitruma saturu 12 %
                     
                  
                        
                           Zootehnisko piedevu kategorija. Funkcionālā grupa: gremošanas veicinātāji
                        
                     
                  
                        4a31
                     
                     
                        Andrés Pintaluba S.A.
                     
                     
                        6-fitāze
                        EC 3.1.3.26
                     
                     
                        
                           Piedevas sastāvs
                        
                        6-fitāzes preparāts (EC 3.1.3.26),
                        kas iegūts no Komagataella phaffii CGMCC 12056, ar šādu minimālo aktivitāti:
                        cietā veidā: 20 000  U  (1)/g
                        šķidrā veidā: 20 000  U/ml
                     
                     
                        Gaļas cāļi
                        Dējējvistu cāļi un vaislas cāļi
                        Mazāk izplatītu sugu gaļas mājputni, mazāk izplatītu sugu dējējmājputni vai mazāk izplatītu sugu vaislas mājputni
                     
                     
                        —
                     
                     
                        250 U
                     
                     
                         
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.
                                 
                              
                                    2.
                                 
                                 
                                    Piedevas un premiksu lietotājiem barības apritē iesaistītie uzņēmēji nosaka tādas darbības procedūras un organizatoriskos pasākumus, kas vajadzīgi, lai novērstu iespējamos riskus, ko rada piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. elpceļu aizsarglīdzekļus.
                                 
                              
                     
                        2030. gada 25. februāris
                     
                  
                        
                           Aktīvās vielas raksturojums
                        
                        No Komagataella phaffii CGMCC 12056 iegūta 6-fitāze
                     
                  
                        
                           Analītiskā metode
                            (2)
                        
                        Fitāzes aktivitātes kvantitatīvai noteikšanai barības piedevā: kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.4.
                        Fitāzes aktivitātes kvantitatīvai noteikšanai premiksos: kolorimetriskā metode, kuras pamatā ir fitāzes fermentatīvā reakcija uz fitātu – VDLUFA 27.1.3.
                        Fitāzes aktivitātes kvantitatīvai noteikšanai barībā: kolorimetriskā metode, kuras pamatā ir fitāzes fermentatīvā reakcija uz fitātu – EN ISO 30024.
                     
                  
               (1)  Viena vienība (U) ir fermenta daudzums, kas 37 °C temperatūrā pie pH 5,5 no fitāta izdala vienu mikromolu neorganiskā fosfāta minūtē.
            
               (2)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports